Tak grayaki dhuwit ana kantong. Isih ana ora ilang. Sepuluh ewu repis tok. Gendhuk wis tak wenehne ibune. Sajak mamang apa sing arep dak lakoni iki. Pisan apa bener yen tuku tjap ji ki iki bakal nembus. Arepo biyen, aku kerep nembus yen tuku Cap Ji Ki amarga sakdurunge enthuk impen puspa tajem. Pindhone, tuku Cap Ji Ki ora bener menggahing agama. Aku uga wis janji karo bojoku arep mareni pagaweyan sing ala. Biyen, aku kandha sak durunge aku arep nikah karo dheweke, arep mareni judi Cap Ji Ki. Bojoku wegah yen diingone karo dhuwit haram ngono kuwi. Nanging, aku wis ora duwe dhuwit maneh. Rasane isin nunut ngomahe maratuwo ora cekel dhuwit babar blas.